Gandia s'uneix al projecte ecològic LIBERA
17 novembre 2023

## Gandia s'uneix al projecte ecològic LIBERA17 novembre 2023Última actualització: 17 novembre 2023

![](../gestion/img/6653f411ad83fadc748fd9ce67a3331e25bd7a1910e134f41c350c6e3a7444aa.jpeg)  
  

Dimecres passat, 15 de novembre, la **primera tinenta d'Alcaldia i regidora delegada de Medi Ambient, Sostenibilitat i Emergència Climàtica, Alícia Izquierdo**, va estar en la **Federació Espanyola de Municipis i Províncies**, amb motiu de la presentació de les noves mesures del **Projecte LIBERA**.

  
La iniciativa, coordinada per SEO/BirdLife i Ecoembes, gira vora el concepte d'**un món sense “basuralesa”** i proposa una sèrie d'accions que Gandia ha decidit dur a terme.

  
Entre altres coses, la localitat s'ha adherit al **pla “1m2”**, que consisteix en l'organització de **campanyes de recollida** en els diferents municipis participants. A més, l'Ajuntament posarà en marxa un programa de **difusió, formació i conscienciació del problema**, tant dins com fora de les aules. Cal destacar que totes les mesures que adoptarà la ciutat s'anunciaran i explicaran amb més detall el pròxim 2024.

  
_**“És molt important que quan la gent vaja al bosc, el riu o la platja sàpia que està davant un ecosistema viu, i que per això, quan un fa turisme o practica esport, ha de ser molt conscient dels residus que deixa arrere”**_, ha comentat **Izquierdo**. També ha afegit que no es tracta d'una _“qüestió estètica”_, sinó _**“d’un problema que afecta a la fauna en general i als animals marins en especial”**_.

  
Finalment, ha comentat que va ser una jornada _“molt interessant”_, en la qual es van presentar diversos estudis sobre _**“la presència de plàstics en els organismes dels éssers vius, inclosos els humans”**_ i es van exposar algunes de les opcions que poden servir per a _**“mitigar els efectes d'esta presència de fem en els entorns naturals”**_.

[Twittear](https://twitter.com/share)